Doi miniștri au fost arestați pentru că i-ar fi făcut vrăji președintelui din Maldive
Maldive, națiunea insulară din Oceanul Indian cunoscută pentru plajele sale și care se bucură în general de stabilitate politică, este zguduită în aceste zile de acuzații bizare de magie neagră în care sunt implicați oficiali de rang înalt. Poliția din Maldive a arestat duminica trecută doi miniștri, împreună cu alte două persoane, ale căror identități nu au fost dezvăluite, pentru că i-ar fi făcut vrăji președintelui țării, Mohamed Muizzu.